Lav et referat af nedenstående tekst:

Tekst:
En 39-årig mand fra Hadsund er tirsdag ved Retten i Aalborg blevet idømt to år og seks måneders ubetinget fængsel for voldtægt af en kvinde, begået om morgenen den 16. august i år. Det fortæller anklager ved Nordjyllands Politi Thomas Klingenberg til TV2 Nord. I anklageskriftet mod den 39-årige mand fremgår det, at han, selvom kvinden udtrykkeligt sagde fra, tiltvang sig samleje med hende. I retten nægtede den 39-årige dog, at der var tale om voldtægt - og at kvinden havde samtykket til samleje. - Det fandt retten ikke bevist, fortæller Thomas Klingenberg der har behandlet sagen efter den opdaterede paragraf 216 i straffeloven hvor det er samtykke, der gør forskellen på sex og voldtægt. - Et samtykke skal være tydeligt under hele akten, og den forurettede har tydeligt sagt fra, så der har ikke været samtykke - og det var retten enig i, siger anklageren. Filmede overgreb og delte nøgenbilleder Den 39-årige blev, udover voldtægten, også dømt for at have krænket kvindens blufærdighed ved at filme overgrebet med sin mobiltelefon ligesom han delte nøgenbilleder af kvinden via beskedtjenesten Facebook Messenger. - Det sagde han i retten også, at han mente der var samtykke til, men det fandt retten heller ikke bevist, så han blev dømt efter anklageskriftet, forklarer anklageren. Den 39-årige blev anholdt og varetægtsfængslet samme dag som overgrebet fandt sted og han er, efter domsafsigelsen, igen blevet varetægtsfængslet indtil han skal begynde sin afsoning. Han er også idømt at betale offeret 100.000 kroner i tortgodtgørelse. Den dømte har udbedt sig betænkningstid i forhold til en eventuel anke til landsretten.

Referat:
Retten i Aalborg har tirsdag idømt en 39-årig mand to og et halvt års fængsel for voldtægt.